Després de la Guerra Nòrdica dels Set anys (1563- 1570), en què Noruega va sofrir els estralls de la invasió sueca, el rei jutjà que resultava difícil governar Noruega des de Copenhaguen. La comunicació era difícil a causa de les muntanyes i els fiords. Per tant, el rei va decidir nomenar al "landsmann" d'Akershus com a stattholder de Noruega, que seria el màxim representant del rei al país. Si bé l'stattholder no va tenir en la pràctica gaire influència fora de la seva província, el nomenament és una prova que el rei considerava Noruega com un regne a part.